Tiltale for overtrædelse af lov om tilhold, opholdsforbud og bortvisning § 21, stk. 1, jf. § 1
Ret: Retten i Herning (1. instans)
Faggruppe: Straffesag — Bødesag
Sagsemner: Personlig frihed, fred og ære;

67-årig mand fundet skyldig i overtrædelse af til-
hold

67-årig mand fra By 1 fundet skyldig i overtrædelse af tilhold mod sin eks-kæreste ved at have
fremsendt en e-mail til flere personer i ekskærestens net-værk.  

Sagsnummer: SS 99-2574/2021

Den 67-årige mand var tiltalt for i marts 2021 at have fremsendt en e-mail til 138 personer i ekskæ-
restens netværk, hvori han beskyldte hende for tyveri, indbrud og manipulation, selv om politiet havde
meddelt ham tilhold mod at kontakte ekskæresten personligt, mundtligt, skriftligt eller indi-rekte,
herunder ved at skrive om hende på internettet eller sende e-mails til hendes sociale net-værk.   

Den 67-årige mand forklarede for retten, at der i hans parforhold med forurettede havde været en del
uoverensstemmelser. Han kontaktede i forbindelse med tilholdet Anklagemyndigheden, som oplyste,
at han godt måtte tale med sit netværk om konflikterne mellem dem, også selvom det måtte være et
fælles netværk med hans ekskæreste. Han skrev derefter den omhandlede mail om, hvordan han
opfattede tingene og sendte den til i alt 138 personer i sit eget netværk. Han tænkte ikke over, om
nogen af modtagerne kunne finde på at videresende den til hans ekskæreste.   

Tiltaltes ekskæreste, forurettede i sagen, forklarede for retten, at der havde været uoverensstem-
melse mellem hende og tiltalte, da de var i et parforhold. Da de gik fra hinanden chikanerede til-talte
hende og hendes søn, hvilket blev så meget, at hun henvendte sig til politiet, og tiltalte fik et
polititilhold mod at kontakte hende. Kort efter tilholdet fandt hun ud af, at tiltalte havde sendt en mail til
138 personer, hvori han svinede hende til. Hun modtog underretning om mailen fra flere personer,
herunder et dagblad, som tiltalte havde sendt mailen til. Det havde fyldt meget for hende, at en mail
med et så skarpt og grænseoverskridende indhold havde floreret rundt i lokalsamfundet.   

Retten fandt det bevist, at tiltalte havde sendt e-mailen til 138 personer og fandt, at tiltalte måtte have
anset det som en mulighed, at nogle af de mange modtagere ville kontakte forurettede herom, og at
tiltalte forholdt sig accepterende hertil. Retten fandt herefter, at tiltalte ved sin frem-sendelse af mailen
havde forsæt til, at de mange mails havde karakter af en indirekte henvendelse til forurettede. Retten
fandt det ikke bevist, at alle de personer, som havde modtaget beskeden, var en del af forurettedes
netværk, hvilket imidlertid blev anset som en biomstændighed i forhold til til-talen. Tiltalte blev herefter
fundet skyldig i at have overtrådt sit tilhold.



Straffen blev fastsat til en bøde på 1.000 kr. Retten lagde ved strafudmålingen i skærpende retning
vægt på, karakteren af indholdet af mailen, og at den var blevet sendt til så mange personer. Ret-ten
lagde ved strafudmålingen i formildende retning vægt på, at tiltalte efter sin egen opfattelse havde
forsøgt at sætte sig ind i sin retsstilling ved på forhånd at kontakte politiet for vejledning om tilholdet.

Dommen er afsagt den 22. december 2021.